PATVIRTINTA

Kupiškio vaikų lopšelio-darželio „Obelėlė“

direktoriaus 2017 m. rugsėjo 7 d.

įsakymu Nr. P-32

**VIRĖJO**

**PAREIGYBĖS APRAŠYMAS NR.14.**

**I SKYRIUS**

**PAREIGYBĖ**

1. Kupiškio vaikų lopšelio-darželio „Obelėlė“ (toliau – darželis) virėjo pareigybė yra priskiriama kvalifikuotų darbuotojų grupei.

2. Pareigybės lygis – C.

3. Kupiškio vaikų lopšelio-darželio „Obelėlė“ virėjas (toliau – Darbuotojas) ruošia maistą darželio vaikams ir darbuotojams.

**II SKYRIUS**

**SPECIALŪS** **REIKALAVIMAI** **ŠIAS** **PAREIGAS** **EINANČIAM** **DARBUOTOJUI**

4. Darbuotojas, einantis šias pareigas, turi atitikti šiuos specialius reikalavimus:

4.1. ne žemesnis kaip vidurinis išsilavinimas;

4.2. įgyta virėjo kvalifikacija.

5. Darbuotojas turi žinoti:

5.1. virtuvės darbo organizavimą;

5.2. įrengimų, virtuvės inventoriaus, indų, taros paskirtį, jų priežiūros ir naudojimo taisykles;

5.4. patiekalų ruošimo technologiją;

5.5. įvairių maisto produktų šiluminio paruošimo būdus;

5.6. pagrindines žaliavas, jų paskirtį, sudėjimo tvarką, santykį bei normas;

5.7. šiluminio maisto produktų apdorojimo (virimo, kepimo) trukmę ir temperatūrą;

5.8. paruoštos produkcijos išeigas, gaminių virimo bei kepimo metu sumažėjimo procentus;

5.9. paruoštos produkcijos laikymo bei realizavimo sąlygas.

6. Darbuotojas privalo būti nepriekaištingos reputacijos.

**III SKYRIUS**

**ŠIAS** **PAREIGAS** **EINANČIO** **DARBUOTOJO** **FUNKCIJOS**

7. Šias pareigas einantis Darbuotojas vykdo šias funkcijas:

7.1. užtikrina, kad maisto bloko patalpos būtų nuolat valomos ir plaunamos Sveikatos apsaugos ministerijos aprobuotais plovikliais, o kartą per mėnesį dezinfekuojamos higienos normose nurodytais dezinfekavimo skiediniais; pasirūpina, kad plovimo ir dezinfekavimo priemonės būtų laikomos atskirai nuo maisto produktų, uždaroje taroje, rakinamoje spintoje;

7.2. nelaiko vienoje lentynoje, ant to paties padėklo, neatskirtoje pertvara šaldymo

sekcijoje kartu:

7.2.1. nefasuotų, greit gendančių maisto produktų ir vaisių, daržovių, kiaušinių;

7.2.2. produktų, turinčių specifinį aštrų kvapą ir kitų maisto produktų;

7.2.3. paruoštų vartojimui nefasuotų maisto produktų ir žalių maisto produktų;

7.2.4. žalios mėsos, žuvies, pieno produktų, duonos ir pyrago gaminių;

7.3. maistą tvarko vadovaujantis geros higienos praktikos taisyklėmis; negamina patiekalų iš maisto produktų, kurių praėjęs naudojimo laikas, kurie turi gedimo požymių;

7.4. nenaudoja pakartotinai jau naudotų maisto produktų ir gėrimų (sulčių) liekanų, nemaišo jų su šviežiais produktais;

7.5. savavališkai nekeičia patiekalų receptūros, nemažina porcijų, negrobsto maisto produktų, maisto produktų prieskonius naudoja tik pagal paskirtį ir tik nustatytomis dozėmis;

7.6. atlieka paruoštų maisto produktų degustaciją (jei tai nepavesta atlikti kitiems); tikrina, ar į maisto produktus nepateko svetimkūnių, buitinių parazitų; pateikia karštą maistą, kurio temperatūra ne žemesnė kaip 68°C;

7.7. maisto produktus paruošia laiku, kad vaikai būtų maitinami pagal tvarkaraštį;

7.8. patiekalus patiekia švariuose induose, pagamina prisilaikant sanitarijos ir higienos reikalavimų;

7.9. pasirūpina, kad maisto paruošimo patalpose ir maisto sandėliuose būtų taikomos saugos priemonės nuo graužikų ir parazitų;

7.10. įtaręs ar pastebėjęs žodines, fizines, socialines patyčias, smurtą, imasi priemonių, kad laiku būtų suteikta pagalba vaikui, kurio atžvilgiu buvo taikytas smurtas, prievarta ir kitokio pobūdžio išnaudojimas ir apie tai informuoja darželio administraciją;

7.11. atlieka kitas funkcijas, nustatytas darželio tvarkos taisyklėse ir Lietuvos Respublikos teisės aktuose.

8. Darbuotojas už savo pareigų netinkamą vykdymą atsako Lietuvos Respublikos teisės aktų nustatyta tvarka.

9. Darbuotojas yra tiesiogiai pavaldus darželio ūkvedžiui.

\_\_\_\_\_\_\_\_\_\_\_\_\_\_\_\_\_\_\_\_